Kommissionens forordning (EF) nr. 2070/2001

af 23. oktober 2001

om ændring af forordning (EF) nr. 2366/98 om gennemførelsesbestemmelser for ordningen for produktionsstøtte for olivenolie i produktionsårene 1998/99 til 2000/01

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer(1), senest ændret ved forordning (EF) nr. 1513/2001(2), særlig artikel 5,

under henvisning til Rådets forordning (EF) nr. 1638/98 af 20. juli 1998 ændring af forordning nr. 136/66/EØF om oprettelse af en fælles markedsordning for fedtstoffer(3), ændret ved forordning (EF) nr. 1513/2001, særlig artikel 2,

under henvisning til Rådets forordning (EØF) nr. 2261/84 af 17. juli 1984 om almindelige regler for støtte til olivenolieproduktion og til producentorganisationer(4), senest ændret ved forordning (EF) nr. 1638/98, særlig artikel 19, og

ud fra følgende betragtninger:

(1) Ved Rådets forordning (EF) nr. 1513/2001 af 23. Juli 2001 om ændring af forordning nr. 136/66/EØF og forordning (EF) nr. 1638/98 for så vidt angår forlængelse af støtteordningen og kvalitetsstrategien for olivenolie blev anvendelsen af gældende bestemmelser for fedtstoffer forlænget til produktionsåret 2003/04. Kommissionens forordning (EF) nr. 2366/98, senest ændret ved forordning (EF) nr. 648/2001(5), bør derfor tilpasses.

(2) Hvis kontrollen af en godkendt mølle ikke bekræfter de oplysninger, der er anført i møllens lagerregnskab, fastsætter medlemsstaten efter artikel 15 i forordning (EØF) nr. 2261/84 for hver berørt producent den mængde olie, der er berettiget til støtte, idet den tager hensyn til de udbytter af oliven og olivenolie, der er fastsat skønsmæssigt i henhold til nævnte forordnings artikel 18. For at den støtteberettigede mængde bedst muligt afspejler den faktiske produktion, skal medlemsstaten, når den fastsætter mængden, også tagen hensyn til andre objektive elementer. Det pågældende antal træer, det for det pågældende homogene produktionsområde fastsatte udbytte og en koefficient, der på nationalt plan tager hensyn til forskellen mellem den produktion, der fremkommer ved skønsmæssige beregning af udbytterne, og den faktiske produktion, som Kommissionen fastsætter i henhold til artikel 17a, stk. 2, i forordning (EØF) nr. 2261/84, udgør sådanne kriterier, som bør indgå i beregningen af den støtteberettigede mængde.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -

UDSTEDT FØLGENDE FORORDNING:

Artikel 1

I forordning (EF) nr. 2366/98 foretages følgende ændringer:

1) I titlen ændres "1998/99 til 2000/01" til "1998/99 til 2003/04".

2) I artikel 14, stk. 1, andet afsnit, ændres "1998/99 til 2000/01" til "1998/99 til 2003/04".

3) Artikel 15, stk. 1, andet afsnit, affattes således: "Uden at foregribe de rettigheder, som de pågældende olivendyrkere kan gøre gældende over for møllerne, kan nævnte mængde dog hverken overstige den mængde, der er ansøgt om, eller den mængde, der følger af multiplikation

- af antallet af olivendyrkerens træer

- med gennemsnitsudbyttet i det homogene område, hvor han er etableret

- justeret med en koefficient, der svarer til forholdet mellem den produktion, der er fastsat for medlemsstaten i henhold til artikel 17a, stk. 2, i forordning (EØF) nr. 2261/84, og den produktion, der for den samme medlemsstat følger af de skønsmæssigt fastsatte udbytter og antallet af oliventræer.

Antallet af træer fastlægges i forhold til den pågældende mængde olie, hvis der ansøges om støtte for olie, som er produceret i flere møller."

4) I artikel 26, stk. 2, ændres "1998/99 til 2000/01" til "1998/99 til 2002/03".

5) I artikel 28, stk. 2, indsættes "til 2002/03" efter "2000/01".

6) I artikel 30, stk. 1, tredje afsnit, ændres "20% i 2000/01" til "20% i 2000/01 til 2003/04".

7) Artikel 32, sidste stykke, affattes således: "De indgiver inden den 1. januar i hvert produktionsår fra 1999/2000 til 2003/04 en sammenfattende rapport om det antal kontroller, der blev foretaget efter artikel 28, 29 og 30, om det antal tilfælde, hvor en justering var nødvendig, og de pågældende data eller mængder, og om de bøder og sanktioner, der blev pålagt eller er under overvejelse samt en summarisk evaluering af det indførte kontrolsystem og de mødte vanskeligheder."

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 23. oktober 2001.

På Kommissionens vegne

Franz Fischler

Medlem af Kommissionen

(1) EFT 172 af 30.9.1996, s.3025/66.

(2) EFT L 201 af 26.7.2001, s. 4.

(3) EFT L 210 af 28.7.1998, s. 32.

(4) EFT L 208 af 3.8.1984, s. 3.

(5) EFT L 293 af 31.10.1998, s. 50.